Kokneses sporta centra atklāto

**VIEGLATLĒTIKAS** sacensību

**NOLIKUMS**

1. **MĒRĶI UN UZDEVUMI**
	1. Popularizēt vieglatlētiku novada un tuvāko novada iedzīvotāju vidū.
	2. Veicināt novada pagastu savstarpējo sadarbību sporta jomā.
	3. Veicināt veselīgu dzīvesveidu
	4. Iepazīstināt ar vieglatlētikas sacensībām iesācējus un amatierus.
	5. Noskaidrot sacensību uzvarētājus
2. **SACENSĪBU VIETA UN LAIKS**

Sacensības notiek Kokneses sporta centra stadionā 2018.gada 7.septembrī plkst. 15:00.

1. **DALĪBNIEKI**

Sacensībās var piedalīties jebkurš sportot gribētājs. Sacensības notiek pavisam 8 vecuma grupās – 2007.g.dz. un jaunāki zēni un meitenes, 2005. – 2006.g.dz. zēni un meitenes,2003. – 2004.g.dz zēni un meitenes, 2002.g.dz. un vecāki vīrieši un sievietes.

1. **PIETEIKŠANĀS UN FINANSIĀLIE NOTEIKUMI**

Dalībnieki var pieteikties sacensībām iepriekš vai arī sacensību dienā līdz plkst. 14:30. Iepriekšēja pieteikšanās pa telefonu 29360940 vai sportacentrs@koknese.lv. Dalības maksa 1.50 EUR no dalībnieka. No dalības maksas atbrīvoti Kokneses novada sportisti.

1. **SACENSĪBU DISCIPLĪNAS UN UZVARĒTĀJU NOTEIKŠANA**

Sacensības norisināsies šādās disciplīnās **GALĪGAIS DISCIPLĪNU SARAKSTS:**

**U-12 un jaunāki (2007.g. un jaunāki):** 60m, 400m, tālums, bumbiņa

**U-14 (2005. – 2006.dz.g):** 60m, 60 m/b, tālums, augstums, šķēps (400g), disks 1kg/750g, 600m

**U-16 (2003. – 2004 dz.g.):** 100m, tālums, disks (1kg), augstums, šķēps 400g/600g

**U-18 un vecāki (2002.g un vecāki):** 100m, tālums, trīssolis, augstums, šķēps (700g), disks 1,5 kg.

**4x100 metru stafete** skrējiens bez vecuma ierobežojuma vīriešiem/jauniešiem/zēniem un sievietēm/jaunietēm/meitenēm.

Katrs sacensību dalībnieks var piedalīties neierobežoti daudz disciplīnās. Katrs dalībnieks var startēt tikai vienā vecuma grupā. Disciplīnu sastāvs katrai grupai **var tikt papildināts, atkarībā no pieprasījuma**. Galīgais disciplīnu sastāvs pa vecuma grupām tiks paziņots līdz **4.septembrim**. Jautājumu gadījumā zvanīt 29360940 vai rakstīt uz sportacentrs@koknese.lv

1. **APBALVOŠANA**

Sacensību uzvarētājus apbalvo ar medaļām un diplomiem. Apbalvo pirmās trīs vietas katrā disciplīnā katrā vecuma grupā.

1. **SACENSĪBU VADĪBA**

Sacensības organizē Kokneses sporta centrs.

1. **TIESNEŠI**

Sacensības tiesā organizatoru nozīmēti tiesneši, spēles protokolē organizatoru nozīmēti sekretāri.

1. **CITI NOTEIKUMI**

Sacensību organizatori un tiesneši garantē godīgu un precīzu sacensību izvešanas kārtību un to prasīs arī no sacensību dalībniekiem. Katrs dalībnieks atbild par savu atbilstību sacensību nolikumam. Dalībnieks ar savu parakstu pieteikumā apliecina veselības stāvokļa atbilstību izvēlētajai slodzei.